Google India: डिजिटल इंडिया को बढ़ाने में सरकार का साथ देगा गूगल - google will help government to promote digital india | Navbharat Times
ELECTION_TOPBAND_1574026855381
google will help government to promote digital india
भाषा | Updated: 31 Aug 2019, 07:24:08 PM IST
प्रौद्योगिकी क्षेत्र की दिग्गज कंपनी गूगल ने ‘बिल्ड फॉर डिजिटल इंडिया’ कार्यक्रम चालू करने के लिए इलेक्ट्रॉनिक्स एवं सूचना प्रौद्योगिकी मंत्रालय के साथ समझौता किया है। कंपनी ने शनिवार को एक बयान में बताया कि यह कार्यक्रम इंजीनियरिंग छात्रों को एक ऐसा मंच उपलब्ध कराएगा जहां वह सामाजिक समस्याओं से निपटने वाले प्रौद्योगिकी आधारित बाजार के लिए समाधान को विकसित कर सकेंगे।
बयान में सूचना प्रौद्योगिकी मंत्री रविशंकर प्रसाद के हवाले से कहा गया है, ‘यह पहल न केवल देशभर के कॉलेज छात्रों को प्रोत्साहित करेगी बल्कि देश की कुछ बड़ी सामाजिक चुनौतियों के लिए कुछ अच्छे प्रौद्योगिकी समाधान भी पेश करेगी।’ कंपनी ने कहा कि इसके तहत देशभर से इंजिनियरिंग छात्रों को स्वास्थ्य, कृषि, शिक्षा, स्मार्ट सिटी और इन्फ्रास्ट्रक्चर, महिला सुरक्षा, स्मार्ट परिवहन, पर्यावरण, दिव्यांगता एवं पहुंच और डिजिटल साक्षरता जैसे विषयों पर उनके विचार और समाधान पेश करने के लिए आमंत्रित किया जाएगा।
बयान के मुताबिक इसके तहत प्रतिभागी मशीन लर्निंग, क्लाउड और ऐंड्रॉयड जैसी नई प्रौद्योगिकियों के लिए ऑनलाइन और ऑफलाइन सीखने के अवसरों को लाभ उठा सकेंगे। गू्गल सबसे ज्यादा संभावना वाले उत्पाद और प्रोटोटाइप को उत्पाद डिजाइन, रणनीति और प्रौद्योगिकी में सिखाने वाले सत्र भी उपलब्ध कराएगा।
Web Title google will help government to promote digital india(News in Hindi from Navbharat Times , TIL Network)
और जानें:डिजिटल इंडियागूगल इंडियागूगलGoogle IndiaDigital IndiaBusiness NewsBusiness News in HindiBusiness Latest NewsBusiness Headlinesबिज़नस न्यूज़ समाचार